Regler for

Dansk Terrier Klubs Kreds 13 Aalborg



**§ 1 Navn og hjemsted**:

Kredsens navn er Aalborg/Himmerland og dens nummer er 13

Kredsens hjemsted er Tofthøjvej 27, 9280 Storvorde

Kredsen er etableret jf. Dansk Terrier Klubs love § 15.

**§ 2 Kredsens formål:**

Kredsens formål er på lokalt plan at fremme Dansk Terrier Klubs formål og at styrke forbindelsen mellem medlemmer og Dansk Terrier Klub (DTK).

**§ 3 Kredsens geografiske område:**

Kredsen omfatter følgende postnumre:

8832

9000- 9293

9310

9380

9400-9460

9500-9541

9560-9690

Kredsinddeling eller ændring af kredsgrænser kan behandles på den årlige kredsgeneralforsamling i de berørte kredse. Forslag sendes ind i henhold til retningslinierne. Hvis forslaget bliver vedtaget, skal det sendes til godkendelse i DTK’s bestyrelse.

Det er medlemmets adresse, som afgør tilhørsforholdet i henhold til DTK’s kredsopdeling. DTK’s bestyrelse afgør tvivlsspørgsmål. Alle medlemmer af DTK kan deltage i andre kredses arrangementer, uanset hvilken kreds de tilhører.

**§ 4 Kredsbestyrelse:**

Kredsen bliver ledet af en kredsbestyrelse på 3, 5 eller 7 medlemmer, der bliver valgt på kredsgeneralforsamlingen blandt de fremmødte stemmeberettigede medlemmer. Mødet bliver afholdt hvert år i perioden 1. januar til 10. februar. Bestyrelsesmedlemmerne vælges for en 2-årig periode. På lige årstal vælges 2,3 eller 4 medlemmer og på ulige årstal vælges 1,2 eller 3 medlemmer. Hvert år bliver der valgt 2 suppleanter.

Bestyrelsen konstituerer sig med kredsformand, næstformand og kasserer på det første bestyrelsesmøde efter kredsgeneralforsamlingen.

Resultatet af konstitueringen skal snarest efter mødet skriftligt meddelelse til DTK’s bestyrelse. Hvis det er nødvendigt, kan omkonstituering finde sted.

Kredsbestyrelsen er beslutningsdygtig når over halvdelen af bestyrelsen er til stede.

Der laves et beslutningsreferat fra bestyrelsesmøderne. Referatet skal godkendes af samtlige bestyrelsesmedlemmer.

Hvis der træder en suppleant ind i stedet for et valgt medlem, overtager suppleanten den valgperiode, som det udtrådte medlem havde.

Den afgående kredsbestyrelse fungerer til og med kredsgeneralforsamlingen. Herefter træder den nye kredsbestyrelse til.

**§ 5 Revision:**

Generalforsamlingen vælger to revisorer, som reviderer regnskabet. Der vælges også to revisorsuppleanter. På hvert års generalforsamling afgår en revisor og en revisorsuppleant, første gang ved lodtrækning.

Revisorerne skal gennemgå hele regnskabet og samtidig konstatere, at kredsens midler er anbragt efter lovene, og at samtlige beholdninger er til stede. Revisorerne kan når som helst kontrollere kredsens regnskaber.

**§ 6: Kredsgeneralforsamling:**

Der indkaldes til den årlige kredsgeneralforsamling i oktober-nummeret af TERRIER NYT.

Dagsordenen skal indeholde følgende punkter:

a) Valg af dirigent

b) Valg af stemmetællere

c) Kredsformandens beretning om kredsens virksomhed

d) Kassereren forelægger det reviderede regnskab til godkendelse og meddelelse om ansvarsfrihed

e) Planer for det fremtidige arbejde samt budget for det kommende arbejde

f) Indkomne forslag

g) Valg af bestyrelsesmedlemmer og suppleanter

h) Valg af 1 revisor og 1 suppleant

i) Eventuelt

Forslag, der ønskes behandlet på kredsgeneralforsamlingen, herunder forslag til bestyrelseskandidater, skal sendes til kredsformanden senest 5. november. Forslagene offentliggøres i decembernummeret af TERRIER NYT.

Kredsens medlemmer, der opfylder betingelserne i DTK’s love § 5, stk. 4 er stemmeberettigede

Medlemmer, der er fyldt 18 år og som har postadresse i kredsens område jf. § 3, stk. 1 er valgbare. Der kan gives dispensation for medlemmer med postadresse udenfor kredsens område.

Vedtagelser på kredsgeneralforsamlingen sker ved almindeligt flertal blandt de fremmødte stemmeberettigede medlemmer. Ingen vedtagelse kan forpligte kredsbestyrelsen udover dens kompetence i henhold til DTK’s love eller bestyrelsens beslutninger. Der kan ikke stemmes pr. fuldmagt, pr. mail eller pr. brev.

Referatet, som er godkendt af dirigenten skal sendes til DTK’s kasserer sammen med regnskabet inden den 15. februar.

Ændring af reglerne kan behandles på den årlige kredsgenerelforsamling. Forslag om ændring skal sendes i henhold til reglerne. Hvis forslaget bliver vedtaget, skal dette sendes til godkendelse af DTK’s bestyrelse. DTK meddeler resultatet af sin handling senest en måned efter modtagelsen. Forslag, som bliver godkendt af DTK’s bestyrelse, træder i kraft 1. juli samme år.

**§ 7 Kredsens virksomhed:**

Kredsens virksomhed gennemføres i henhold til DTK’s love § 15.

DTK’s bestyrelse kan fastsætte nærmere regler for kredsens virksomhed.

**Ovenstående regler er godkendt af DTK’s bestyrelse i september 1998 og trådte i kraft 1. januar 1999.**